**Un possible model de memòria auxiliar i llibre digital alhora?**

Pels nostres alumnes les noves tecnologies són una cosa habitual en la seva vida diària, són molt àgils digitalment parlant i cal , per tant, aprofitar aquesta capacitat, aquest estímul.

“No les llaman la atención los libros de texto lineales, finitos y rudimentarios. Los profesores necesitan recursos digitales para buscar documentos, blogs y páginas de contenido interactivo que los lleven más allá que los simples libros de texto de sota, caballo y rey [[1]](#footnote-1) .

És per aquest motiu que quan, des de direcció van adjudicar al departament de CS l’assignatura Projecte de Recerca de 4t d’ESO i se’m va demanar d’ impartir-la, em vaig plantejar la idea de crear, en un principi, un espai *online* per a treballar l’assignatura[[2]](#footnote-2). Havia de crear el material, les activitats. TOT. La primera finalitat d’aquest web era reforçar i/o ampliar els temes treballats a classe mitjançant una sèrie de recursos disponibles en xarxa, però finalment va ser a més a més un espai per a encabir vídeos que els alumnes trobaven i estaven relacionat amb el tema.

Veient que me’n sortia, em vaig plantejar la necessitat de crear un espai, “un llibre digital” per a cada matèria que impartiria durant el curs, per tal d’ampliar o simplement d’ajudar a comprendre millor cada unitat. Per tant, vaig crear una pàgina[[3]](#footnote-3) per a 1r d’ESO amb el títol de meridià[[4]](#footnote-4), una per a 2n d’ESO amb el títol astrolabi[[5]](#footnote-5) i una tercera per a l’assignatura de Ciutadania amb el títol de ciutadania2[[6]](#footnote-6).

Una vegada creada la pàgina la vaig dividir en apartats seguint l'estructura del llibre de text però, en aquest cas, afegint continguts interactius. Per a què els hi fos més fàcil la navegació vaig crear el menú de navegació sobre l'encapçalament del web. Des d’aquest, els alumnes poden accedir directament a resoldre unes activitats mitjançant enllaços , powerpoint i vídeos. Els apartats els tancava o els obria segons el tema que treballàvem en aquell moment. Actualment estan tots operatius per facilitar la labor a la professora que aquest any impartirà l’assignatura.

Aquestes pàgines *online,* no sols poden ajudar a l’alumnat sinó també al professorat. En aquest cas serveix com “armari de paret” una memòria auxiliar per a tenir en un espai on encabir tot el que un necessita per explicar un tema. Jo no he hagut d’anar buscant en el meu ordinador l’enllaç del web, el vídeo o el powerpoint més adient per aquell moment. Només em va caldre clicar l’apartat de la meva pàgina web d’aquella assignatura.

Creant i fent servir aquestes pàgines es guanyen molts punts davant del “públic” perquè estan més atent i més receptius. Explicaré un cas. Una alumna de 1r d’ESO em va demanar ajut perquè havia vist els treballs penjats de 4t d’ESO i volia fer quelcom. Jo li vaig dir que fes una mena d’armari o memòria auxiliar de l’assignatura. Per tant tot al que trobés interessant del tema que estàvem treballant el podia penjar: vídeos, enllaços etc. Això li va servir per a repassar cada tema i ampliar-lo.

Treballar amb el llibre i el “llibre digital” ajuda a l’alumne que vol repassar o reforçar i també a aquell que vol saber més del tema treballat ja què al estar *online,* pot decidir el moment més adient per accedir-hi. A més el pares ho agraeixen perquè saben què fan els fills i si estan malats saben que poden seguir l’assignatura.

Això sí, has de canviar de metodologia i també has de canviar la forma de fer exàmens. Cal dir que no tot són “flors i violes”. Dóna, en un principi, molt de treball ja que s’ha de confegir la pàgina però a la llarga compensa.

1. Sheryl R. Abshire El País 4-10-09 [↑](#footnote-ref-1)
2. <http://comentart.jimdo.com/> [↑](#footnote-ref-2)
3. Les pàgines creades són de l’empresa Jimdo. Molt fàcil de manipular. [↑](#footnote-ref-3)
4. <http://meridia.jimdo.com/> [↑](#footnote-ref-4)
5. <http://astrolabi.jimdo.com> [↑](#footnote-ref-5)
6. <http://ciutadania2.jimdo.com> [↑](#footnote-ref-6)